# Somençac

Somensac o puslèu Somençac, en francés Soumensac, es una comuna agenesa administrada per lo departament d'Òut e Garona e la region de Novèla Aquitània, ancianament d'Aquitània.

## Geografia

Lo planòl que va de Lobés a Somençac e qu'es a una altitud de 170-175 m es sul calcari blanc de l'Agenés, absent dels puègs situats pus a l'oèst e que culminan a 120-125 m. Se vei a 15 km de luènh.

### Perimètre del territòri

Comunas confrontantas de Somençac :
| | Lobés e Bernac | Senta Aulària d'Aimet (Dordonha) |
| Sent Joan de Duràs | | |
| | La Sauvetat de Dròt | Aimet (Dordonha) |

## Toponimia

* La prononciacion es [ʃumɛŋ'ʃa]. Lo nom de Somençac vendriá del nom d'òme latin *Summentius, o *Sumentius, de Summius, derivat benlèu de summus o de Sumen, o per Delamarre, lo nom gallés *Sumentis, Sumantis, « bona pensada », emb lo sufixe -acum$^,$$^,$, latinizacion del sufixe celtic *-acon. Mès aquels noms son pas atestats (maugrat lo caractèr suggestiu de la proposicion de Delamarre). La parentat emb lo latin summum, « som, cima », per un vilatge situat en situacion dominanta, fai pensar que dempuèi la tèsi de Michel Roblin, se crei pas necessàriament que lo sufixe -ac es associat a un nom de persona. Compte tengut del fach que l'explicacion per un nom d'òme es pas assegurada, se poiriá pensar a un derivat de summus emb una connotacion de « lo vilatge/la fortalesa a la cima del planòl » o se se vòl un equivalent de Bèlvéser...
* Lo nom de Gassac, parròquia dispareguda, fai pensar a Agaçac (Roergue) o a Agaçac (Gasconha, Nauta Garona), e tanben al castèl d'Agassac (Ludon de Medòc) : l'aferèsi es frequenta dins los noms que començan per -a; l'origina seriá Acatiacum, del nom d'òme latin Acatius (o puslèu Acaciacum, de sa varianta Acacius), emb lo sufixe -acum. La bona grafia seriá donc Gaçac.

## Administracion

Lista deus cònsols successius :
| Periòde | Periòde | Identitat | Qualitat |
| junh de 1995 | 2026 | Bernard Patissou | agricultor |
| | 1995 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Duràs; es adara del canton deus Tuquets de Guiana.

## Demografia

modificar « persona »  v · d · m 
Evolucion demografica Populacion comunala actuala (2013): 241, totala: 243 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 627 | 702 | 720 | 709 | 676 | 660 | 648 | 634 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 596 | 569 | 578 | 585 | 570 | 507 | 479 | 435 | 481 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 468 | 446 | 417 | 330 | 342 | 320 | 287 | 363 | 307 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 281 | 267 | 243 | 220 | 217 | 215 | 229 | 238 | 241 244 |
| 2009 | 2010 |
| 243 246 | 244 247 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* Las donadas de 1793 son eterogenèas emb las autras; La populacion de 1793, 1399 abitants correspond a Soumenzac et Saint Jean (en francés), donc Somençac e Sent Joan de Duràs$^,$; coma Sent Joan de Duràs aviá 709 abitants en 1800, las donadas juntan plan e se cal gardar d'imaginar una baissa catastrofica de la populacion de Somençac.
* En 2018 la populacion èra de 230 abitants e la densitat èra de 20,14 ab/km².

## Veire tanben

* Comunas d'Òut e Garona

## Nòtas

* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 277-278
* ↑ http://webetab.ac-bordeaux.fr/Pedagogie/SVT/Res-Local/A-Voir/Sorties/En_47/trilogie/Images/cblg.jpg
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 663
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 244, 307, 366
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, a Aguessac, p. 4
* ↑ https://www.sudouest.fr/2020/05/27/bernard-patissou-reelu-maire-7515722-3881.php
* ↑ http://cassini.ehess.fr/cassini/fr/html/fiche.php?select_resultat=36727
* ↑ http://cassini.ehess.fr/cassini/fr/html/fiche.php?select_resultat=32421
* Portau de Guiana